Document ID: 32006R0868

KOMISIJAS REGULA (EK) Nr. 868/2006
(2006. gada 14. jūnijs)
par importa atļauju izsniegšanu par cukurniedru cukuru saskaņā ar atsevišķām tarifa kvotām un preferenču nolīgumiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 19. jūnija Regulu (EK) Nr. 1260/2001 par cukura nozares tirgus kopējo organizāciju (1),
ņemot vērā Padomes 1996. gada 18. jūnija Regulu (EK) Nr. 1095/96 par koncesiju īstenošanu, kas iekļautas sarakstā CXL, kurš izveidots GATT XXIV. 6 sarunu nobeigumā (2),
ņemot vērā Komisijas 2003. gada 30. jūnija Regulu (EK) Nr. 1159/2003, ar ko 2003./2004., 2004./2005. un 2005./2006. tirdzniecības gadam nosaka sīki izstrādātus piemērošanas noteikumus niedru cukura ievešanai atbilstīgi dažām tarifu kvotām un preferenču nolīgumiem un groza Regulas (EK) Nr. 1464/95 un (EK) Nr. 779/96 (3), un jo īpaši tās 5. panta 4. punktu,
tā kā:
(1)
Regulas (EK) Nr. 1159/2003 9. pantā ir paredzēta kārtība, kādā nosaka piegādes saistības ar nulles nodokļa likmi produktiem ar KN kodu 1701, kas izteikti kā baltais cukurs, importējot produktus, kuru izcelsme ir ĀKK protokolu un Indijas nolīgumu parakstījušās valstis.
(2)
Attiecībā uz piegādes saistībām Belizai, Fidži, Kenijai, Malāvijai, Maurīcija salai un Svazilendai, Komisijas 2006. gada 13. jūnija Regulā (EK) Nr. 863/2006, ar kuru pielāgo piegādes saistības niedru cukuram, ko paredzēts ievest saskaņā ar ĀKK protokolu un Nolīgumu ar Indiju 2005./2006. (4) gada piegādes laika posmam, ir pielāgots lielāks daudzums nekā 2005./2006. gada piegādes laikposmam iesniegto importa atļaujas pieteikumu kopējais skaits.
(3)
Ņemot vērā izveidojošos apstākļus un lai ieviestu skaidrību, ir jānorāda, ka attiecīgi limiti netika sasniegti,
IR PIEŅĒMUSI ŠO REGULU.
1. pants
Atbildot uz importa atļauju pieteikumiem, kas iesniegti no 2006. gada 5. līdz 9. jūnijam saskaņā ar Regulas (EK) Nr. 1159/2003 5. panta 1. punktu, atļaujas izsniedz, ievērojot šīs regulas pielikumā norādītos daudzumus.
2. pants
Šī regula stājas spēkā 2006. gada 15. jūnijā.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 14. jūnijā

Labels: 3
17